ୟଶ୍ଙ୍କ ସଫଳତାର ରାଜ୍ ଧଳା ପୋଷାକ\nବଲିଉଡ୍ର ଜଣେ ଆଗଧାଡ଼ିର ନିର୍ମାତା, ନିର୍ଦ୍ଦେଶକ ଏବଂ କାହାଣୀ ଲେଖକ ଥିଲେ ୟଶ୍ ଚୋପ୍ରା। ତାଙ୍କ ଦ୍ୱାରା ନିର୍ଦ୍ଦେଶିତ ସିନେମା ଅନେକ କଳାକାରଙ୍କ ଭାଗ୍ୟ ବଦଳାଇ ଦେଇଥିଲା, ଯେଉଁଥିପାଇଁ ସେ ୫୩ ବର୍ଷରୁ ଊର୍ଦ୍ଧ୍ୱ ସମୟ ଧରି ବଲିଉଡ୍ରେ ବେଶ୍ ସକ୍ରିୟ ରହିଥିଲେ।\nୟଶ୍ଙ୍କ ସଫଳତାର ରାଜ୍ ଧଳା ପୋଷାକ\t September 7th, 12:17 PM September 7th, 12:30 PM\nବଲିଉଡ୍ର ଜଣେ ଆଗଧାଡ଼ିର ନିର୍ମାତା, ନିର୍ଦ୍ଦେଶକ ଏବଂ କାହାଣୀ ଲେଖକ ଥିଲେ ୟଶ୍ ଚୋପ୍ରା। ତାଙ୍କ ଦ୍ୱାରା ନିର୍ଦ୍ଦେଶିତ ସିନେମା ଅନେକ କଳାକାରଙ୍କ ଭାଗ୍ୟ ବଦଳାଇ ଦେଇଥିଲା, ଯେଉଁଥିପାଇଁ ସେ ୫୩ ବର୍ଷରୁ ଊର୍ଦ୍ଧ୍ୱ ସମୟ ଧରି ବଲିଉଡ୍ରେ ବେଶ୍ ସକ୍ରିୟ ରହିଥିଲେ। ବର୍ତ୍ତମାନ ସେ ଆଉ ଆମ ଗହଣରେ ନାହାନ୍ତି ସତ, ହେଲେ ସେ ଏବଂ ତାଙ୍କ ସିନେମାଗୁଡିକ ଏବେ ବି ଦର୍ଶକଙ୍କ ମନରେ ବସାବାନ୍ଧି ରହିଛି। ଭାଇ ବି. ଆର. ଚୋପ୍ରାଙ୍କ ସହ ୧୯୫୯ରୁ 'ଧୂଲ୍ କେ ଫୁଲ' ମାଧ୍ୟମରେ ପ୍ରଥମ ଥର ପାଇଁ ବଲିଉଡ୍ରେ ନିଜ କ୍ୟାରିୟର ଆରମ୍ଭ କରିଥିଲେ। ଏହି ଡ୍ରାମା ସିନେମାରେ ମାଲା ସିହ୍ନା, ରାଜେନ୍ଦ୍ର କୁମାର ଓ ଲୀଲା ପ୍ରମୁଖ ଅଭିନୟ କରିଥିଲେ। ହେଲେ ୟଶ୍ଙ୍କୁ ସଫଳତା ମିଳିଥିଲା ୧୯୭୩ରେ ମୁକ୍ତିଲାଭ କରିଥିବା ସିନେମା 'ଦାଗଃ ଏ ପୋଏମ୍ ଅଫ୍ ଲଭ୍'ରୁ। ଏହା ପରେ ଦିଓ୍ବାର, କଭି କଭି, ତ୍ରିଶୁଲ, ସିଲ୍ସିଲା, ବିଜୟ, ଚାନ୍ଦ୍ନୀ, ଲମ୍ହେ, ପରମ୍ପରା, ଦିଲ୍ ତୋ ପାଗଲ୍ ହୈ, ବୀର୍ ଜାରା, ଜବ୍ ତକ୍ ହୈ ଜାନ୍ ପରି ଅନେକ ସୁପରହିଟ୍ ସିନେମା ସେ ଦର୍ଶକଙ୍କୁ ଭେଟି ଦେଇଛନ୍ତି। ଜବ୍ ତକ୍ ହୈ ଜାନ୍ ୟଶ୍ଙ୍କ କ୍ୟାରିୟରର ଶେଷ ସିନେମା ଥିଲା। ଏହି ସିନେମାକୁ ପରଦା ଉପରେ ଦେଖିବା ପୂର୍ବରୁ ହିଁ ସେ ଚାଲି ଯାଇଥିଲେ ପରପାରିକୁ।\nମାତ୍ର ୟଶ୍ଙ୍କ ସିିନେମାଗୁଡ଼ିକର ଗୋଟିଏ ବିଶେଷତ୍ୱ ରହିଛି। ତାହା ହେଉଛି ନିଜ ସିନେମାରେ ସେ ହିରୋଇନ୍ମାନଙ୍କୁ ଧଳା ରଙ୍ଗର ପୋଷାକ ପିନ୍ଧାଉଥିଲେ। ଏହା ହିଁ ତାଙ୍କ ସିନେମାର ସଫଳତାର ରାଜ୍ ଥିଲା ବୋଲି ସେ ବିଶ୍ୱାସ କରୁଥିଲେ। ସିନେମାର ସଫଳତା ପାଇଁ କଳା ଯାଦୁ ନୁହେଁ ବରଂ ଧଳା ମ୍ୟାଜିକ୍ ବ୍ୟବହାର କରୁଥିଲେ ୟଶ୍। ଐଶ୍ୱର୍ଯ୍ୟା ରାୟଙ୍କୁ ମୋହବତେଁ, ଶ୍ରୀଦେବୀଙ୍କୁ ଚାନ୍ଦ୍ନୀ ଓ ଲମ୍ହେ, ଜୁହି ଚାଓ୍ବଲାଙ୍କୁ ଡର୍, ମାଧୁରୀଙ୍କୁ ଦିଲ୍ ତୋ ପାଗଲ୍ ହୈ, ପ୍ରୀତି ଜିଣ୍ଟାଙ୍କୁ ବୀର୍ ଜାରା, ରେଖାଙ୍କୁ ସିଲ୍ସିଲା, ରାଣୀ ମୁଖାର୍ଜୀଙ୍କ ସାଥିୟା, କ୍ୟାଟ୍ରିକା କୈଫଙ୍କୁ ଜବ୍ ତକ୍ ହୈ ଜାନ୍ ଓ ମେରେ ବ୍ରଦର କି ଦୁଲ୍ହନ୍, ଅନୁଷ୍କା ଶର୍ମାଙ୍କୁ ରବ୍ ନେ ବନା ଦି ଯୋଡି, ବ୍ୟାଣ୍ଡ ବାଜା ବାରାତ, କାଜଲଙ୍କୁ ଫନା ଆଦିରେ ଧଳା ପୋଷାକ ପିନ୍ଧାଇବା ପାଇଁ ୟଶ୍ ଆଦୌ ଭୁଲି ନ ଥିଲେ। ଏହି ସିନେମାଗୁଡ଼ିକ ଦର୍ଶକଙ୍କ ନିଟକରେ ବେଶ୍ ଆଦୃତ ହେବା ସହ ୟଶ୍ଙ୍କୁ ଅନେକ ସଫଳତା ଆଣିଦେଇଥିଲା।
